У мінулую пятніцу па рабочых справах ездзіў у Брэст. Цудоўны беларускі горад з адметным еўрапейскім стылем, дзе жывуць выдатныя і працавітыя людзі. Напярэдадні тысячагоддзя з дня свайго нараджэння — ў 2019-м — горад і яго наваколле набудуць цікавыя, яшчэ больш прывабныя архітэктурныя абрысы, прырастуць новымі інфраструктурнымі аб’ектамі. Але ўзнікне ўсё гэта не само па сабе, не на пустым месцы, а дзякуючы адданай штодзённай працы. Цяпер жа, пасля зімы, трэба тэрмінова адрамантаваць дарожную сетку, абнавіць фасады будынкаў, абуладкаваць гарадскую тэрыторыю і зрабіць шмат чаго іншага.